Anketimet në Serbi: Formimi i një koalicioni të qëndrueshëm, i vështirë
Serbët votojnë të dielën për kandidatët e 20 partive politike, për 250 vende të Parlamentit
: Anketimet tregojnë se Partia Radikale nacionaliste, Partia Demokratike, një parti pro-evropiane dhe Partia Demokratike e Serbisë, parti konservatore, do të fitojnë shumicën e votave. Por, asnjëra prej tyre nuk pritet të sigurojë më tepër se 30 për qind. Kryeministri Vojisllav Koshtunica është kryetar i Partisë Demokratike të Serbisë. Qeveria e tij e pakicës, ka tre vjet që është në pushtet, me mbështetjen e heshtur të radikalëve dhe socialistëve të opozitës. Gjatë fushatës së tij, zoti Koshtunica ka refuzuar me vendosmëri që ta përjashtojë një koalicion të mundshëm me radikalët, për të cilët disa anketime tregojnë se do të sigurojë shumicën e votave. Radikalët, udhëheqësi i të cilëve ndodhet në Hagë, i akuzuar për krime lufte gjatë luftës së Bosnjes, e kundërshtojnë bashkëpunimin e mëtejshëm me Gjykatën e Hagës për Krime Lufte. Ashtu sikurse zoti Koshtunica, radikalët nuk e pranojnë zbehjen e pretendimit serb ndaj Kosovës. Demokratët e Presidentit Boris Tadiç, thonë se çështja e Kosovës mund të konsiderohet e humbur, që me largimin e trupave serbe prej andej, në vitin 1999, pas fushatës së bombardimeve të NATO-s, në përgjigje të krimeve të serbëve ndaj popullatës shqiptare. Boris Begovic, i Qendrës së Studimeve Demokratike Liberale, në Beograd, thotë se nuk është e qartë në se nga zgjedhjet e së dielës do të dalë një qeveri e qëndrueshme. Negociatorët e OKB-së kanë rreth një vit që po punojnë për përgatitjen e rekomandimeve për të ardhmen e Kosovës. Paraqitja e propozimit të tyre, që pritet të jetë një pavarësi e kufizuar, u vonua, me qëllim që të mos e mbizotëronte fushatën elektorale në Serbi. Propozimi i përfaqësuesit të Kombeve të Bashkuara pritet të paraqitet javët e ardhshme. James Lyon, përfaqësuesi i Grupit Ndërkombëtar të Krizave në Beograd, thotë se në rastin e një rezultati të papërcaktuar qartë të zgjedhjeve, Partia Demokratike dhe Partia Demokratike e Serbisë kanë rënë dakord që zoti Koshtunica të vazhdojë të qëndrojë në postin e kryeministrit në detyrë: ." - thotë ai. Zoti Lyon thotë se Kryeministri dhe Presidenti duan të fitojnë kohë për të detyruar vonimin e zgjidhjes së statusit të Kosovës. Rezultatet e para të zgjedhjeve priten të dielën mbrëma.//lk